ועדת העבודה והרווחה, כנסת 24, פרוטוקול מספר 91, 2022-02-13 11:00

אפרת רייטן: בוקר טוב, אנחנו פותחים את ישיבת ועדת העבודה והרווחה, 13 בפברואר 2022.

אפרת רייטן: י"ב באדר א', תשפ"ב.

אפרת רייטן: השעה היא 11:00.

אפרת רייטן: אנחנו דנים בהצעת תקנות שירות אזרחי (עקרונות השירות הלאומי וההתנדבות הקהילתית) (תיקון), תשפ"ב-2022.

אפרת רייטן: תכף גם תגיע מנהלת הוועדה ומי שרוצה לדבר מוזמן לבקש או כרגע להרים את ידו כדי שאנחנו נוכל לפנות אליכם בצורה יותר מסודרת.

אפרת רייטן: קודם כל, אני שמחה, לא בכל יום ועדת הכנסת יושבת ומאשרת דברים טובים לאזרחים ולאזרחיות.

אפרת רייטן: במקרה הזה גם לצעירים והצעירות האידאולוגים, המסורים, אלה שנותנים ממש מחייהם וממרצם עבור החברה, עבור המדינה.

אפרת רייטן: הכל בהתנדבות ומתוך באמת אהבה למדינה ולחברה, מתחושה של שליחות.

אפרת רייטן: וכמה כאלה יש וזה תענוג.

אפרת רייטן: אני מאוד שמחה שאנחנו יכולים היום לדון ובתקווה בסוף הדיון גם לאשר את התיקונים בתקנות האלה, שלמעשה מסייעים ומטיבים את התנאים של מי שמתנדב באופן קהילתי.

אפרת רייטן: מי שמתנדב בשירות הלאומי.

אפרת רייטן: אנחנו נתחיל לקרוא את התקנות בעוד רגע, היועצת המשפטית.

אפרת רייטן: אבל אולי עוד קודם לכן, מילה שלך, ראש רשות השירות הלאומי האזרחי, ראובן פינסקי, המנכ"ל.

ראובן פינסקי: תודה רבה.

ראובן פינסקי: זה באמת יום מאוד מאוד משמעותי שהמתנו לו הרבה מאוד שנים.

ראובן פינסקי: חלק מהשנים היו בכנסת ולמעלה מ-18,000 מתנדבות ומתנדבי השירות הלאומי אזרחי שקיבלו פטור מהצבא או לא נקראו לגיוס והחליטו לבוא להתנדב במשך שנה או שנתיים למען המדינה והחברה, ממטולה ועד אילת, בכל התחומים האזרחיים והחברתיים.

ראובן פינסקי: בנות ובני השירות ניצבים בחזית האזרחית והיום אנו עושים תיקון משמעותי לתנאים שלהם.

ראובן פינסקי: ועדת התעריף עשתה עבודה נאמנה, עם הרבה משא ומתן מכבד ויעיל, אגף תקציבים שנמצא פה, תודה רבה לכם.

ראובן פינסקי: החשב הכללי והצוות שלנו ברשות, מוטי אלמליח, יואב ארבל, יעל לנצקרון ועוד.

ראובן פינסקי: עיקרי הבשורות זה כמובן עדכון דמי הכיס, אבל יש פה עוד כמה תיקונים שהרבה זמן חיכינו להם.

ראובן פינסקי: אחד, זה להכיר במתנדבות בודדות בתוספת תנאים מיוחדים.

ראובן פינסקי: תעריפים עדכניים שמתקנים עוולות מתמשכות בשנים האחרונות ושיפור מאוד משמעותי של הטיפול באוכלוסיות המיוחדות.

ראובן פינסקי: חברו יחד למאמץ הזה ראש הממשלה, שר האוצר והצוותים המצוינים שלהם.

ראובן פינסקי: אני רוצה להודות להם.

ראובן פינסקי: וגברתי יושבת הראש, ככה בנימה אישית, תענוג לעבוד מול אנשי המקצוע של הוועדה, ניכרת ההשפעה שלכם.

ראובן פינסקי: רשות מבצעת מבצעת את תפקידה, רצה בתוך הרשות המבצעת ואז מגיעה לרשות המחוקקת שנותנת פיקוח ומשנה גם חלק מההחלטות.

ראובן פינסקי: אז תודה לך ולצוות שלך.

ראובן פינסקי: וכמובן, אם כבר בנימה אישית, אז תודה ליושבת ראש בת עמי לשעבר, חברת הכנסת מיכל וולדיגר, שגם היא מסייעת ותומכת בשירות הלאומי ובהצלחה.

ראובן פינסקי: תודה.

אפרת רייטן: תודה רבה על הדברים האלה.

אפרת רייטן: ואני מוכרחה להגיד שיש בזה הרבה מאוד הנאה כשעובדים בצורה כזו.

אפרת רייטן: שמעתי קודם ששוחחתם ככה עם היועצת המשפטית שלנו והוועדה, ואמרתם ברכות ושאפו על הפייט שנתתם.

אפרת רייטן: למה אני אומרת הנאה?

אפרת רייטן: כי זה ברור מאליו שהרשות המבצעת רוצה לקדם ומהר את הדברים, והרבה דברים טובים.

אפרת רייטן: התקנות האלה אין ספק שהן דבר חיובי שבא אל העולם.

אפרת רייטן: ויחד עם זאת, באמת בסוף עבודת הכנסת היא כל כך חשובה, היא כל כך נכונה והשילוב הזה, ופה זה באמת בא לידי ביטוי ההערות שהערנו, התיקונים שהצענו והתקבלו על ידיכם אחרי חשיבה ואחרי דיונים.

אפרת רייטן: כך צריך לעבוד ואני מברכת על עבודתכם ואני ממש מקווה שמה שנקרא מכאן תצא הבשורה לעוד ועוד עבודה דומה עם משרדים אחרים.

אפרת רייטן: רציתי שמיכל תאמר כמה מילים, אבל אני רואה שהיא יצאה לכמה דקות, אז כשהיא תחזור.

אפרת רייטן: אז הואיל ואף אחד אחר לא נרשם לדבר, אני מציעה שאנחנו נתחיל להקריא.

טליה אידלס: בתוקף סמכותי לפי סעיפים 10, 19(ד)(4) ו-(5) ו-105(א) ו-(ב)(1) לחוק שירות אזרחי, התשע"ז-2017, בהסכמת שר האוצר, בהתייעצות עם המועצה, לאחר שניתנה למנהל הזדמנות להגיש לשר את חוות דעתו בעניין, ובאישור ועדת העבודה והרווחה של הכנסת, אני מתקין תקנות אלה:

סדירים" יבוא: "גוף מפעיל זר" ו"שירות מחוץ לישראל" - כהגדרתם בתקנות הישרות מחוץ לישראל;

המגורים" יבוא: "מתנדב בודד" - מתנדב שהתייתם משני הוריו או מתנדב שהוריו מתגוררים מחוץ לישראל דרך קבע, בין אם עלה לישראל בגפו ובין אם הוריו היגרו אל מחוץ לישראל או שיצאו לשליחות אל מחוץ לישראל, לתקופה של חצי שנה או יותר;

אחד מאלה: הוא עיוור או מקבל קצבת נכות;

אחד מאלה: הרשות הכירה בו כבעל מוגלות על פי אמות מידה שגיבשה בתיאום עם אגף החינוך המיוחד במשרד החינוך; אמות המידה יפורסמו באתר האינטרנט של הרשות;

אחד מאלה: "עיוור" - מי שמחזיק בתעודת עיוור מאת משרד הרווחה והביטחון החברתי; "קצבת נכות" - קצבת נכות המשולמת לפי חוק הביטוח הלאומי [נוסח משולב], התשנ"ה-1995.

"השירות" יבוא: "תקנות השירות מחוץ לישראל" - תקנות שירות אזרחי (שירות מחוץ לישראל ולאזור), התשע"ט-2019.

פרק ו': רכיבי התעריף החודשי.

פרק ו': דמי כיס למתנדב בסך של 540 שקלים חדשים;

כמפורט להלן: למתנדב המתגורר בביתו ונושא בעצמו בהוצאות תזונתנו בהיקף של שתי ארוחות ביום לפחות - 247 שקלים חדשים;

כמפורט להלן: למתנדב המתגורר בדירת שירות ונושא בעצמו בהוצאות תזונתו בהיקף של שתי ארוחות ביום לפחות - 335 שקלים חדשים;

כמפורט להלן: למתנדב נשוי ללא תלות במקום מגוריו - 335 שקלים חדשים;

אפרת רייטן: אולי רגע במילה וחצי מהיועץ המשפטי, איזה שהוא הסבר.

יואב ארבל: בכמה מילים אפשר רק גם בתור מבוא.

יואב ארבל: התקנות האלה יש להן שלושה חלקים בעצם.

יואב ארבל: החלק הראשון שבו אנחנו נמצאים עכשיו זה בעצם ההסדרה של התעריף של המתנדבות והמתנדבים.

יואב ארבל: זה הסכום שמשלם הגוף שמפעיל את המתנדבים לעמותה, הגוף המוכר שבעצם מלווה אותם.

יואב ארבל: כל חלק הזה, זה חלק שקיים היום, יש תעריף היום.

יואב ארבל: יש פה בעצם סוג של צילום מצב עם כמה תיקונים שאנחנו נדבר עליהם בהמשך.

יואב ארבל: החלק השני של התקנות מדבר על משהו חדש לשוק.

יואב ארבל: תשלומים של הרשות במקרים שעד היום לא היו.

יואב ארבל: מדובר בעיקר על מתנדבים חולי צליאק והמתנדבים הבודדים - זה חידוש.

יואב ארבל: החלק השלישי של התקנות זה נוגע במתנדבים מחוץ לארץ.

יואב ארבל: זו בעצם החלוקה באופן כללי.

אפרת רייטן: הפרק הזה, אפילו לא סיימנו אותו, של התעריף.

יואב ארבל: רובו כמעט מוחלט זה צילום מצב של היום.

אפרת רייטן: מצוין, תודה רבה.

אפרת רייטן: דמי ביטוחים, בבקשה.

אחד מאלה: בעד מתנדב המתגורר בביתו או בדירה שמחזיק הגוף המפעיל - 8 שקלים חשים;

אחד מאלה: בעד מתנדב המתגורר בביתו - 187 שקלים חדשים;

אחד מאלה: בעד מתנדב המתגורר בדירת שירות, למעט דירה שמחזיק הגוף המפעיל - 325 שקלים חדשים;

אחד מאלה: הוצאות דיור בעד מתנדב המתגורר בדירת שירות, למעט דירה שמחזיק הגוף המפעיל, כמפורט להלן:

אחד מאלה: הוצאות שוטפות לאחזקת דירה - 196 שקלים חדשים, ולגבי מתנדב מיוחד - 205 שקלים חדשים;

אחד מאלה: מתחזקי דירות - 22 שקלים חדשים, ולגבי מתנדב מיוחד - 23 שקלים חדשים;

אחד מאלה: נסיכות - 186 שקלים חדשים;

אחד מאלה: סיוע כספי או סיוע בעין למתנדבים נזקקים - 15 שקלים חדשים; לעניין זה, "מתנדב נזקק" - מתנדב שעומד באמות המידה לפי החלטת הגוף המוכר.

אחד מאלה: הרשות תגבש אמות מידה לקביעת הזכאות לסיוע למתנדבים נזקקים לעניין סעיף קטן זה, תפקח על מימוש הכספים ששולמו לפי סעיף קטן זה בתום כל שנה קלנדרית, לגבי השנה שחלפה, ותיידע את המתנדבים פעמיים בשנה לגבי האפשרות לבקש סיוע ולגבי אמות המידה למתן הסיוע.

אפרת רייטן: אוקיי, בואי נעצור שנייה.

אפרת רייטן: שמרית, את רוצה להגיד על זה כמה מילים, על התיקונים?

שמרית שקד גיטלין: כן.

שמרית שקד גיטלין: בעצם פה הייתה הערה גם של יושבת ראש הוועדה לגבי הצורך לקיים גם פיקוח על הסכומים שמשולמים, גם שהסכומים ישולמו בעצם לפי אמות מידה וגם שהמתנדבים בעצם יוכלו לדעת שיש להם אפשרות לקבל כסף ולפי איזה קריטריונים.

שמרית שקד גיטלין: ולכן הוסף התיקון זה.

אפרת רייטן: שפשוט יהיה יותר ברור לכולם.

שמרית שקד גיטלין: שאנשים יידעו שיש להם אפשרות לקבל סיוע ושיידעו לפי איזה כללים.

אפרת רייטן: נכון.

אפרת רייטן: וגם זה מדובר כאן על תמונת מצב או שזה כבר אנחנו פה בשינוי?

יואב ארבל: הסכום הוא תמונת מצב.

יואב ארבל: אבל ההוראות האחרות האלה הן הוראות חדשות.

אפרת רייטן: זה ברור.

אפרת רייטן: אז כשהיה פה עכשיו את הפירוט של הסכומים, מדובר עכשיו על תמונת המצב שעוגנה עכשיו בתקנות.

יואב ארבל: נכון.

יואב ארבל: אבל חידדנו יותר מה זה אומר הסעיף זה.

אפרת רייטן: כן.

דרור גרנית: אני רק רוצה לציין שהתוספת שנעשית פה היא קצת משנה את חלוקת התפקידים בין הגופים המוכרים לבין הרשות.

דרור גרנית: זאת אומרת, עד היום הגופים המוכרים היו אלה שעיצבו את הקריטריונים האלה בהיותם אלה שבאים בעצם במגע ישיר מול המתנדבים.

דרור גרנית: הם נוגעים במתנדב ומזהים למתנדב הזה יש בעיה כזאת וכזאת שמצריכה פתרון כזה וכזה ומקצים את המשאב הדרוש כדי לפתור את זה.

אפרת רייטן: האם ידעתם אבל באיזה אופן?

אפרת רייטן: האם היה ידוע איך הם עשו את זה?

דרור גרנית: אני אומר שככלל, הרשות בדרך כלל לא רואה ולא נוגעת במתנדב הפרטני.

אפרת רייטן: נכון.

דרור גרנית: היא מאסדרת מלמעלה.

דרור גרנית: אז פה יש איזה שהוא שינוי במובן זה שאין לה את היתרון היחסי, לפחות במצב הדברים היום, אין לה את היתרון היחסי במגע עם השטח, עם הפרטים.

דרור גרנית: ולכן הדרישה ממנה לעצב את אמות המידה יש בה איזה שהוא משהו - - -

אפרת רייטן: אז זה צריך להיות בשיתוף.

דרור גרנית: אני פשוט חושב שזו נקודה שצריך רגע לתת עליה את הדעת, שזה משנה קצת את חלוקת התפקידים בין הרשות.

אפרת רייטן: הרשות תגבש את אמות המידה לקביעת הזכאות.

אפרת רייטן: זה צריך להיות בשיתוף, איך זה נקרא?

ראובן פינסקי: כל אמת מידה, כל נוהל מנכ"ל שיוצא הוא בשיתוף עם הגופים המוכרים.

ראובן פינסקי: אנחנו נעשה את זה יחד איתם ואנחנו נצטרך להשאיר איזה שהוא מרחב של גמישות, כי הקריטריונים לפני הקורונה לא דומים לקריטריונים של הקורונה גל א', גל ב', גל ג'.

ראובן פינסקי: אנחנו נצטרך לאפשר מצד אחד לגופים המוכרים גמישות, שבסוף מישהו שהוא נזקק יקבל את המענה.

ראובן פינסקי: ומצד שני, לייצר אמות מידה ולפקח.

ראובן פינסקי: זו בעצם האמירה.

אפרת רייטן: אני מסכימה איתך.

אפרת רייטן: בסדר גמור, תודה רבה.

מיכל מרים וולדיגר: אני רק חייבת להגיד פה לעניין הזה, דווקא ככובעי כיושבת ראש בת עמי.

מיכל מרים וולדיגר: שאנחנו, הכסף לא הספיק לנו לכלום.

מיכל מרים וולדיגר: כלומר, אני בעצמי הלכתי וגייסתי תורמים שיתרמו לנו כספים נוספים, כי כל כך הרבה נזקקו לסכום, שהסכום היה מגוחך.

מיכל מרים וולדיגר: לא יכולנו לעזור באמת באמיתי למתנדבים שנזקקים והיינו צריכים לגייס המון כספים מבחוץ.

מיכל מרים וולדיגר: לא שזה הספיק אף פעם.

אפרת רייטן: וקיבלתם אבל ספציפית כמו שכאן מצוין למתנדב נזקק לפי ההגדרה?

אפרת רייטן: קיבלתם את תוספת הכסף?

מיכל מרים וולדיגר: לא, כלומר, זה חלק מהתעריף.

מיכל מרים וולדיגר: כן.

מיכל מרים וולדיגר: זה חלק מהסכום הגלובלי שניתן.

מיכל מרים וולדיגר: אבל יש בחורה שהיא, או מתנדב או מתנדבת שלא היו צריכים את התוספת הזאת.

מיכל מרים וולדיגר: מצד שני, זה שכן היה צריך היה צריך פי 18 ממה שניתן.

מיכל מרים וולדיגר: אז זה תמיד היה, כלומר, כסף לא נשאר בכיס שלנו.

מיכל מרים וולדיגר: ההיפך, היינו צריכים עוד לגייס עוד כספים מבחוץ כדי לתת את הסיוע הנדרש.

מיכל מרים וולדיגר: אז אני בכלל לא מודאגת מהסעיף הזה, כל מה שלא ניתן פה יהיה - - -

אפרת רייטן: אנחנו אוהבים את השיקוף והאסדרה.

מיכל מרים וולדיגר: כן, כן, מעולה.

טליה אידלס: מימון מתנדבים שמשלמים תקופה החסרה להשלמת תקופת השירות שלהם - 12 שקלים חדשים;

טליה אידלס: השתתפות בשכר משבצים המועסקים בגוף המוכר - 19 שקלים חדשים;

טליה אידלס: ההכשרות של מתנדבם לפי החוק - 47 שקלים חדשים;

טליה אידלס: 8ב.

טליה אידלס: סיכום סכומי התעריף ותשלומים למתנדב.

טליה אידלס: מתוך סכומי התעריף כאמור בתקנה 8א, הגוף המוכר ישלם ישירות לידי המתנדב את הרכיבים הנקובים בתקנה 8א(1) ו-(2).

שמרית שקד גיטלין: רגע, אולי רק נגיד, 8א(1) ו-(2) זה למעשה דמי הכיס והחזר ההוצאות.

שמרית שקד גיטלין: בסדר?

שמרית שקד גיטלין: זה בעצם תשלומים שהעמותה אמורה לשלם אותם.

טליה אידלס: הרשות תשלח למתנדבים אחת לשנה פירוט הסכומים של דמי הכיס והחזר ההוצאות המעודנים לפי סעיף 8א(1) ו-8א(2).

אפרת רייטן: אז שמרית, גם את זה תסבירי.

שמרית שקד גיטלין: כן.

שמרית שקד גיטלין: פה זה גם בעקבות הערה של הוועדה.

שמרית שקד גיטלין: בעצם רצינו שהמתנדבים ידעו איזה סכום בעדה ואת אותו סכום הם יוכלו לוודא שהם אכן מקבלים אותו.

אפרת רייטן: את דמי הכיס והחזרי ההוצאות.

שמרית שקד גיטלין: דמי הכיס והחזר ההוצאות.

שמרית שקד גיטלין: אני רק רואה שנשמטה המילה "בכתב" נכון?

טליה אידלס: 8ג.

טליה אידלס: תשלומי הרשות.

טליה אידלס: הוצאות נוספות בשל מתנדב החולה בצליאק - 200 שקלים חדשים למתנדב המתגורר בביתו ו-370 שקלים חדשים למתנדב בדירת שירות; התשלום הוא חודשי ונוסף על דמי כיס והחזר הוצאות;

דרור גרנית: אם אפשר הערת נוסח קטנה.

דרור גרנית: התשלום הזה הוא אמור להיות החזר רטרואקטיבי.

דרור גרנית: זאת אומרת, לאחר שהמתנדב רכש את הכרטיס והוא מקבל את הכסף ברטרו.

אפרת רייטן: זה צריך להיות החזר כרטיס.

דרור גרנית: זה צריך להיות החזר עלות.

דרור גרנית: כי גם שימו לב שההחזר הוא בגין הכרטיס, הוא לא 3,500 שקלים.

דרור גרנית: הוא עד 3,500 שקלים.

אפרת רייטן: עד 3,500 שקלים.

אפרת רייטן: התשלום האמור מותנה בהצגת כרטיס טיסה וישולם פעם אחת בלבד לכל מתנדב בסוף שנת השירות השנייה שלו.

דרור גרנית: בדיוק.

דרור גרנית: אז פשוט את המילה "תשלום" אני מציע להחליף במילים "החזר עלות בעד כרטיס טיסה".

שמרית שקד גיטלין: החזר הוצאה אולי?

אפרת רייטן: בגין רכישת כרטיס טיסה.

יואב ארבל: החזר זה מספיק, לא?

אפרת רייטן: בסדר גמור.

אפרת רייטן: תודה.

טליה אידלס: תוספת לדמי כיס והחזר הוצאות בעבור מתנד בודד - 720 שקלים חדשים לחודש;

טליה אידלס: הגוף המוכר יעביר למתנדב, ישירות, את התשלומים שקיבל מהרשות לפי סעיף קטן (א)(1) עד (3).

שמרית שקד גיטלין: יואב, אני רוצה שתסבירו רק לוועדה למה בעצם יש תוספת תשלום בפסקה (4) שקראנו עכשיו לגבי מתנדב בודד.

שמרית שקד גיטלין: זאת אומרת, מעבר לזה ששולם כבר מחיר רהיטים וציוד בסעיפים הקודמים, יש כאן בעצם איזה שהוא תשלום נוסף שהרשות משלמת כשמדובר במתנדב בודד.

מרדכי אלמליח: פה מדובר על הדלתאות שבין התעריפים הרגילים לבין התעריפים של מתנדב בודד.

מרדכי אלמליח: למשל בשכר רכזות.

מרדכי אלמליח: שכר רכזות למתנדב בודד הוא לפי 1 ל-40 בדירה ולמתנדבים בודדים 1 ל-30 בדירה.

מרדכי אלמליח: אותו דבר לגבי ריהוט וציוד.

מרדכי אלמליח: יש שם תוספת של 10% מעבר למתנדב רגיל, בגלל שהוא מתנדב בודד ואין לו דירה אחרת, לכן זו הדירה העיקרית שלו ושם נתנו תוספות.

מרדכי אלמליח: זה למעשה הפערים.

אפרת רייטן: הבנתי.

אפרת רייטן: זאת אומרת, כשאנחנו מדברים על מתנדב בודד והוא חי בדירה משלו, זאת הכוונה?

מרדכי אלמליח: הוא חי בדירה משלו.

אפרת רייטן: מתייחסים לזה כאל דירה - - -

מרדכי אלמליח: דירה רגילה היא מיועדת לשמונה מתנדבים או שמונה מתנדבות.

מרדכי אלמליח: ולמתנדבים בודדים הם שישה בדירה.

ראובן פינסקי: רק אני אבהיר, הנושא הוא שהוא גר בדירת שירות, לא בדירה של עצמו.

ראובן פינסקי: שלושת הדברים שצריכים להשתנות זה הצפיפות בדירה, הציוד בדירה והליווי של הרכזת שצריך להיות יותר צמוד.

ראובן פינסקי: כי היא צריכה יותר קשר, אין לה פה משפחה, המשפחה שלה בחוץ לארץ או יתומים.

אפרת רייטן: ואז זה מתוערף אחרת.

ראובן פינסקי: מתוערף אחרת.

ראובן פינסקי: בעצם רכזת אחת ל-30 מתנדבים במקום רכזת ל-40 וקצת.

אפרת רייטן: ודווקא הריהוט הוא צריך לקבל אקסטרה תשלום אפילו שיש שם פחות אנשים?

ראובן פינסקי: כל הציוד של הדירה, אנחנו פשוט תמחרנו דירה רגילה לשמונה ועשינו את ההתאמות המתבקשות אם הדירה היא - - -

מרדכי אלמליח: היא צריכה ארון יותר גדול, היא צריכה wifi בדירה, היא חיה שם.

מיכל מרים וולדיגר: תחשבי שהיא גרה שם 24/7.

אפרת רייטן: זה מתחלק אחרת.

מיכל מרים וולדיגר: בעוד מתנדבי השירות הלאומי, גם אלה שגרים מחוץ לביתם, הם חוזרים שבתות וחגים הביתה.

מיכל מרים וולדיגר: הם חוזרים בחגים הביתה.

מיכל מרים וולדיגר: הם לא צריכים להביא את כל הציוד לדירת שירות שלהם.

מיכל מרים וולדיגר: הם צריכים להביא חורף, קיץ, סתיו, אביב.

מיכל מרים וולדיגר: הבת שלי הלכה לשירות לאומי אז היא הביאה את הבגדים לקיץ.

מיכל מרים וולדיגר: חזרה הבית, הביאה את הקיץ, לקחה את החורף.

מיכל מרים וולדיגר: הם לא.

מיכל מרים וולדיגר: הם באים עם מזוודה.

מיכל מרים וולדיגר: הם שמים את כל הדברים שלהם בתוך הדירות שלהם.

מיכל מרים וולדיגר: כנ"ל לגבי אוכל.

מיכל מרים וולדיגר: אז הדירות צריכות להיות יותר מרווחות ויותר מאובזרות, כי צריך פשוט את המקום ואת הרהיטים ואת החפצים ואת מכשירי החשמל.

מיכל מרים וולדיגר: כאילו, הכל צריך להיות אחרת.

אפרת רייטן: מובן.

אפרת רייטן: תודה על ההבהרה.

אפרת רייטן: בואו נתקדם.

טליה אידלס: הרשות תעדכן בכתב את המתנדבים על כך ששולמו בעדם הסכומים האמורים בפסקאות (1) עד (3) לפי העניין וכי הם זכאים לקבל הסכומים האמורים מהגוף המוכר.

שמרית שקד גיטלין: כן.

שמרית שקד גיטלין: פה גם יש תיקון של הוועדה.

שמרית שקד גיטלין: בעצם הסכומים שהרשות משלמת לעמותות כדי שהיא תעביר אותם למתנדבים.

שמרית שקד גיטלין: לכן יש פה חשיבות שהרשות תעדכן את המתנדבים על כך ששולמו בעדם הסכומים אמורים ושהם יידעו שהם זכאים לקבל את התשלומים האמורים.

ראובן פינסקי: הוועדה, כחוט השני, ביקשה שנוודא שממצים את הזכויות שלהם.

ראובן פינסקי: ואנחנו מקבלים את זה.

אפרת רייטן: כל עניין מיצוי הזכויות הוא מבחינתנו חרוט על דגלנו.

ראובן פינסקי: כן, כן, מהותי.

ראובן פינסקי: מקבל.

אפרת רייטן: אוקיי.

אפרת רייטן: עדכון סכומים, 8ד.

טליה אידלס: 8ד.

טליה אידלס: עדכון סכומים.

טליה אידלס: לעניין הסכומים הנקובים בתקנות 8א(1), (2), (3), (5)(ב) ו-(ג), (6)(א), (ג), (ד) ו-(ח), 8ג ו-8ה(1) עד (5) ו-(8) - מדד המחירים לצרכן שמפרסת הלשכה המרכזית לסטטיסטיקה.

טליה אידלס: לענין הסכומים הנקובים בתקנה 8א(4), (5)(ד), (6)(ה) עד (ז) ו-8ה(6) - מדד השכר הממוצע במשק במגזר הציבורי, שמפרסת הלשכה המרכזית לסטטיסטיקה.

טליה אידלס: "המדד החדש" - המדד שפורסם לאחרונה לפני יום העדכון.

טליה אידלס: "המדד הבסיסי" - המדד שפורסם לאחרונה לפני יום העדכון הקודם, ולעניין יום העדכון הראשון - המדד שפורסם בחודש אוגוסט 2021.

טליה אידלס: הסכומים הנקובים בתקנות 8א(6)(ב) ו-8ה(7) יתעדכנו מזמן לזמן לפי הסכומים שנקבעו לפי פרק ט"ו לחוק הביטוח הלאומי [נוסח משולב], התשנ"ה-1995 או לפי סעיף 14 לחוק ביטוח בריאות ממלכתי, התשנ"ד-1994, לפי העניין.

טליה אידלס: סכום תוספת התקורה לגבי מתנדב, למעט מתנדב מיוחד, יהיה 10% מהממוצע של הסכומים הנקובים בפרטים (1) עד (6) לתוספת הראשונה לאחר שמכל סכום מהסכומים שבפרטים האמורים יופחת הסכום הנקוב בתקנה 8א(7) לפני עדכונו כאמור בפסקת משנה זו.

טליה אידלס: (ג) המנהל יפרסם ברשומות מידי שנה בשנה את הסכומים הנקובים בתקנות 8א(1) ו-(2) ו-8ג, את סכום התשלום השנתי הקבוע ברישה של תקנה 8ה ואת הסכומים הנקובים בתוספת הראשונה, כפי שהותקנו לפי תקנה זו.

שמרית שקד גיטלין: ברשותך, אני רוצה שהרשות, כן, יואב או מוטי, להסביר את כל פרטי המדד.

מרדכי אלמליח: עדכוני המדד: כמו שעשינו במשך כל השנים, יש רכיבים שצמודים למדד המחירים לצרכן, יש מחירים שהם צמודים לשכר הממוצע במשק במגזר הציבורי, שזה בדרך כלל כל מה שקשור לתשלומי שכר בתוך המודל.

מרדכי אלמליח: ויש מדד שכר דירה שהוא בפני עצמו מדד שכר דירה.

מרדכי אלמליח: זה הסכומים שמתעדכנים על פי המדדים.

מרדכי אלמליח: כל אחד בהתאם לסכום.

מרדכי אלמליח: מה שנעשה עד היום, במשך השלוש השנים האחרונות, כל התעריף הותקן בהתאם לסעיף 112 לחוק, על פי מדד, על כל הרכיבים.

מרדכי אלמליח: ובוועדת התעריף מה שנקבע שכל רכיב ורכיב צריך להתעדכן באופן עצמאי, בהתאם למדד שמתאים לו.

מרדכי אלמליח: לכן זה מה שאומרים פה הסעיפים האלה.

שמרית שקד גיטלין: אתה יכול להסביר רק את הנושא של תוספת התקורה?

מרדכי אלמליח: תוספת התקורה: יש לנו במתנדבים הרגילים שישה סוגי תעריף ולכל סוג תעריף יש סכום משלו.

מרדכי אלמליח: התקורה שמחושבת לוקחת את כל סך הכל של התעריפים, מחשבת 10% וזה התקורה שמחושבת בתעריף.

מרדכי אלמליח: זאת אומרת, הממוצע של כל הטורים האלה הוא סכום התקורה.

מרדכי אלמליח: סכום אחיד לכל הטורים האלה.

מרדכי אלמליח: אותו דבר לאוכלוסיות המיוחדות.

מרדכי אלמליח: יש לנו ארבעה סוגי תעריפים לאוכלוסיות המיוחדות.

מרדכי אלמליח: הסכום הממוצע הוא 10% מסך הזקורים האלה.

אפרת רייטן: וזה אחיד לכולם.

מרדכי אלמליח: זה אחיד לכולם.

אפרת רייטן: אף על פי שאני מניחה שיש בוודאי שינויים למקום הגיאוגרפי ועוד דברים אחרים.

מרדכי אלמליח: זאת תקורה.

מרדכי אלמליח: וזה לוקח בממוצע את כל הטורים.

אפרת רייטן: אוקיי.

אפרת רייטן: אני מבקשת להמשיך, פרק ז'.

טליה אידלס: פרק ז': מתנדבים בשירות מחוץ לישראל תעריף בעד מתנדב בשירות מחוץ לישראל.

טליה אידלס: 8ה.

טליה אידלס: על אף האמור בתקנות 8א ו-8ב, גוף מפעיל זר ישלם לגוף המוכר שהפנה אליו מתנדב לשירות מחוץ ישראל תשלום שנתי בסך של 17,993 שקלים חדשים לכל מתנדב בעד רכיבי הוצאות כמפורט להלן:

טליה אידלס: מיונים של מועמדים להתנדבות בשירות מחוץ לישראל - 700 שקלים חדשים.

טליה אידלס: הביטוחים שלהלן, לגבי כל תקופת השירות של המתנדב מחוץ לישראל, בידי תאגיד ביטוח מורשה בישראל: ביטוח נסיעות מחוץ לישראל, הכולל ביטוח רפואי וכבודה, ביטוח חיי, ביטוח תאונות אישיות וביטוח צד ג' - 5,253 שקלים חדשים.

טליה אידלס: שכר עבודה של עובדי הגוף המוכר - 6,108 שקלים חדשים.

טליה אידלס: הוצאות הנעלה וכלליות - 1,636 שקלים חדשים.

אפרת רייטן: רגע, לפני שאנחנו ממשיכים, ראובן, אולי תספר לנו קצת באמת על המתנדבים בחוץ לארץ.

אפרת רייטן: במה מדובר, איפה זה קורה?

ראובן פינסקי: אז מתנדבים בחוץ לארץ רק מי שממשיכה לשנה שנייה.

ראובן פינסקי: שנה ראשונה חייב להיות כמובן בארץ.

ראובן פינסקי: יכולה לשרת בגופים מפעילים בחוץ לארץ, שהשירות עוסק בעידוד עלייה ולימודי עברית.

ראובן פינסקי: הקהילות עצמן מממנות את התקנים האלה, זה לא משהו שממומן מתקציב המדינה, למעט המענה והפיקדון שמקבלים בתום השירות.

ראובן פינסקי: היום יש קרוב ל-100, בדיוק הבוקר קיבלנו החלטה להחזיר את הבנות מאוקראינה.

ראובן פינסקי: יש שם שינויים מעת לעת.

אפרת רייטן: שישובו בשלום.

ראובן פינסקי: הן נמצאות בבתי הספר ועושות עבודה מדהימה בזהות, בישראליות, בכל מקום.

ראובן פינסקי: בעיקר צפון אמריקה, יש גם בדרום אמריקה, מעט באירופה.

ראובן פינסקי: והכוונה שלנו זה להגדיל את זה בשנים הקרובות באופן משמעותי.

ראובן פינסקי: אנחנו בשיח על זה גם עם משרד התפוצות, גם עם הסתדרות הציונית והסוכנות היהודית.

אפרת רייטן: כמה היום בממוצע בשנה של בנות שירות שיוצאות לחוץ לארץ?

ראובן פינסקי: בערך 100.

ראובן פינסקי: ואנחנו בתקנות הקודמות שהעברנו אפשרנו עד 250, שפה צריך גם לייצר איזה סדרי עדיפויות.

ראובן פינסקי: אחד הדברים שבעתיד נצטרך לחשוב עליהם זה איך בכל זאת מממנים חלק, כי יוצא שרק קהילה שיש לה הרבה יכולה לאפשר לעצמה.

ראובן פינסקי: אבל קהילות שהכי צריכות את זה ואין להן יכולת לממן, לא מצליחות להביא את זה.

ראובן פינסקי: נפתח את הדברים.

אפרת רייטן: אתה אומר איך אפשר לייצר את הסולידריות של צדק חלוקתי מסוג אחר.

ראובן פינסקי: מאוד משמעותי, בדיוק.

אפרת רייטן: טוב, תודה רבה על ההבהרה.

אפרת רייטן: אנחנו ל-8ו.

טליה אידלס: 8ו.

טליה אידלס: חובת גוף מפעיל זר כלפי מתנדב בשירות מחוץ לישראל.

טליה אידלס: סידורי הנסיעה למקום השירות מחוץ לישראל ובחזרה לישראל, לרבות כרטיסי טיסה בתחילת שנת השירות ובסיומה, וכן אשרות לכניסה, שהייה או התנדבות.

טליה אידלס: נפטר קרוב משפחה מדרגה ראשונה של המתנדב, יממן הגוף המפעיל הזר עלות כרטיס טיסה נוסף אל ישראל וממנה בחזרה למקום שירות.

טליה אידלס: סידורי נסיעה ממקום מגורים למקום השירות ובחזרה.

טליה אידלס: שירותי כביסה.

טליה אידלס: גוף מפעיל זר רשאי לשכן מתנדב בדירת מגורים של משפחה מקומית, ובלבד שהמגורים כאמור אינם פוגעים בפרטיות המתנדב והמתנדב נתן את הסכמתו לכך מראש לפני יציאתו לשירות.

שמרית שקד גיטלין: לפני יציאתו לשירות מישראל.

אפרת רייטן: תוספת, בקשה של הוועדה.

טליה אידלס: המשך (ב).

טליה אידלס: כללה דירת המגורים כאמור תנאי מתנאי השירות המנויים בתקנת משנה (א), לא יידרש הגוף המפעיל הזר לספקם למתנדב.

אפרת רייטן: מי, אגב, באמת דואג?

אפרת רייטן: איך אתם מפקחים שכל התנאים האלה הם ראויים ונכונים ומותאמים מבעוד מועד?

אפרת רייטן: אני רואה שזה חובות של הגוף המפעיל, אבל האם הרשות יש לה איזה שהוא פיקוח?

מרדכי אלמליח: כן, בוודאי.

מרדכי אלמליח: קודם כל, אני ברשות מופקד על השירות הזה מול האגודות שמוציאות את הבנות.

מרדכי אלמליח: בעיקר יש לנו שני גופים מוכרים שמפעילים בנות בחו"ל - בת עמי והאגודה להתנדבות.

מרדכי אלמליח: לכל אחד מהם יש רכז על מספר בנות שנמצא בקשר שוטף איתן במשך כל השנה.

מרדכי אלמליח: בשיחות וידיאו וכו'.

מרדכי אלמליח: אנחנו פעם בשנה נוסעים כדי לוודא ולראות בכמה מקומות.

מרדכי אלמליח: יש סמינר שמתקיים בדרך כלל בחודש נובמבר בשנה ואנחנו במהלך השהות שלנו הולכים למספר מקומות לבדוק את הדירות וכו'.

מרדכי אלמליח: יש לנו פניות הציבור, שאנחנו מקבלים פניות אם וכאשר יש כאלה מקרים.

מרדכי אלמליח: ולגוף המוכר יש מישהו שמנהלת את כל התכנית.

מרדכי אלמליח: לבת עמי יש גם שם מישהי שהיא רכזת שנמצאת באזור.

אפרת רייטן: במקום ההתנדבות בחו"ל.

מרדכי אלמליח: ריכוז גדול של בנות.

מרדכי אלמליח: אי אפשר להיות בכל המקומות.

ראובן פינסקי: היא נמצאת בניו יורק.

מרדכי אלמליח: אבל באזור ניו יורק רבתי ובצפון אמריקה יש רכזת, גורם אחרי במקום.

ראובן פינסקי: במקומות שירות בשוטף הגוף המוכר מפקח.

ראובן פינסקי: וכשפותחים מקום שירות חדש אנחנו מבקשים לראות בווידיאו את כל זה.

ראובן פינסקי: לא שולחים כל פעם מפקח לכל מקום.

ראובן פינסקי: אבל אוקראינה, לדוגמה האחרונה, ביקשנו וידיאו מכל החדרים, מהכניסה, איך זה נראה וכו' וכו'.

ראובן פינסקי: ומעת לעת אנחנו עושים גם סיורי פיקוח.

אפרת רייטן: וכשזה מגיע ללינה בבתים פרטיים, איך אתם מסננים את המשפחות שמארחות, איך אתם מפקחים?

מרדכי אלמליח: אז קודם כל, מי שמסנן זה בעיקר בת עמי.

מרדכי אלמליח: בת עמי היא הכי גדולה בצפון אמריקה.

מרדכי אלמליח: יש לה קרוב ל-70 בנות היום, אבל בדרך כלל מעל 100.

מרדכי אלמליח: והם מסננים, הם בודקים.

מרדכי אלמליח: הבנות יודעות שברגע שיש בעיה הכי קטנה, וכבר קרה שהיו בעיות כאלה, הם מוציאים אותם.

מרדכי אלמליח: לא היה לנו אף פעם בעיות מורכבות, אלא בעיקר לא נעים לי, אני בתוך הבית הפרטי.

מרדכי אלמליח: מוודאים שיש כניסה פרטית, שהן יכולות להיכנס בנפרד וכו'.

מרדכי אלמליח: כל הדברים אלה זה דברים שאנחנו בודקים אותם.

מרדכי אלמליח: וכמובן אם יש אפילו צל צילו של ספק, אנחנו דורשים מהקהילה להוציא.

מיכל מרים וולדיגר: אני חייבת להגיד.

מיכל מרים וולדיגר: אני באמת הייתי, כשהייתי יושבת ראש, שוב, אז גם נסעתי פעם לביקור ולסמינריון.

מיכל מרים וולדיגר: זה מדהים.

מיכל מרים וולדיגר: א', מדהים לראות את העשייה שלהן.

מיכל מרים וולדיגר: המשאב, בעיניי הוא משאב כזה חשוב.

מיכל מרים וולדיגר: הקהילות פשוט מתות עליהן.

מיכל מרים וולדיגר: הן בגובה העיניים, מדברות אל הילדים, ההורים, הם רבים מי יארח את מי בשבתות ובחגים ובכלל.

מיכל מרים וולדיגר: וכן, יש נהלים בתוך בת עמי ואני מניחה שגם באגודה, איך אתה בוחר את הבתים.

מיכל מרים וולדיגר: וצריך שיהיה קריטריונים מאוד מאוד ברורים ומוגנות של הבנות.

אפרת רייטן: בדיוק.

מיכל מרים וולדיגר: הן תמיד שתיים.

מיכל מרים וולדיגר: כלומר, אין אחת בכל מקום, זה לפחות שתיים.

אפרת רייטן: ובדרך כלל, ועד היום זה מוכתר כהצלחה?

מיכל מרים וולדיגר: בהחלט.

מיכל מרים וולדיגר: שוב, יש כאלה שחוזרות באמצע.

מיכל מרים וולדיגר: אבל באמת המיונים הם כל כך חשובים בארץ שבוחנים אותן גם עם פסיכולוג, לראות שבאמת מתרחקים מהמדינה שלהם.

מיכל מרים וולדיגר: אז את פשוט צריכה לפקח ולראות שיש להן את החוסן הנפשי.

אפרת רייטן: בדיוק, לכן אני דואגת.

אפרת רייטן: את רואה?

אפרת רייטן: יש האמא שבי יוצאת החוצה.

מיכל מרים וולדיגר: ככל שבאמת הסדנאות והברירה פה היא יותר קפדנית, אנחנו רואים באמת פחות ופחות חזרה ארצה.

ראובן פינסקי: זה בדרך כלל בנות שנה שנייה, שקודם עושות תפקידי הדרכה.

מיכל מרים וולדיגר: זה תמיד שנה שנייה.

ראובן פינסקי: בפנימיות, כפרי נוער.

אפרת רייטן: לא, אין לי כמובן, אני בטוחה וסומכת על הבנות.

אפרת רייטן: אני רק שואלת מי בכל אופן שם האחראי.

צבי במברגר: אם יורשה לי, מהפן האישי, כאבא של שתי בנות שעשו שירות בחו"ל.

צבי במברגר: אחת בלנינגרד, בסנט פטרסבורג ואחת בניו ג'רזי, ששתיהן היו מוצלחות.

צבי במברגר: שנתיים מהן, אבל החוויה בניו ג'רזי, של לגור אצל משפחה הייתה חוויה ייחודית, מיוחדת.

אפרת רייטן: לא, כשזה עובד טוב, זה עובד טוב.

אפרת רייטן: אין לי ספק.

צבי במברגר: בדרך כלל זה עובד טוב.

אפרת רייטן: אנחנו עוד מחפשים את המקומות, אתה יודע, להגן על המקומות החלשים.

צבי במברגר: כן, אבל סך הכל הרעיון הוא יפה.

אפרת רייטן: תודה רבה.

דרור גרנית: גברתי, רק להשלים ברמה המשפטית.

דרור גרנית: ההסדרה גם של הפיקוח על הדבר הזה היא נמצאת בתקנון שירות אזרחי, שירות מחוץ לישראל ולאזור, תקנות שאושרו ב-2019.

דרור גרנית: יש תקנות המסדירות בכלל את השירות בחו"ל, אבל ספציפית גם את הפיקוח.

דרור גרנית: ניתנה על זה הדעת גם בחקיקת המשנה.

אפרת רייטן: יופי, זה חשוב לשמוע את זה.

אפרת רייטן: תודה רבה.

אפרת רייטן: בואו נתקדם.

טליה אידלס: הגוף המפעיל הזר ישלם למתנדב דמי כיס חודשיים ויחולו לעניין הזה הוראות אלה:

טליה אידלס: דמי הכיס יועברו באמצעות העברה בנקאית לחשבון בנק על שמו של המתנדב המנוהל במדינה שבה מתבצע השירות מחוץ לישראל או בהמחאה לפקודת המתנדב.

טליה אידלס: המתנדב אינו זכאי לפתוח חשבון בנק במדינה שבה מתבצע השירות מחוץ לישראל.

טליה אידלס: המתנדב יאשר בחתימתו מידי חודש בחודשו את קבלת הסכום במזומן ואת התאריך שבו נתקבל והגוף המפעיל הזר ישלח לגוף המוכר את העתק האישור האמור.

אפרת רייטן: ראובן, אתה רוצה להגיד משהו על דמי הכיס?

ראובן פינסקי: בגדול, הנושא של דמי הכיס זה מאוד מאוד משתנה.

ראובן פינסקי: עלות המחייה בין לוס אנג'לס, בוורלי הילס לבין איזה מקום בדרום אמריקה.

ראובן פינסקי: ולכן קבענו את ה-500 דולר כמדד אמצעי ואנחנו בתיאום עם החשב הכללי בגדול לפי טבלאות האש"ל שמאושרות למדינות שונות.

ראובן פינסקי: אנחנו נעדכן מעת לעת את הגופים.

ראובן פינסקי: בנושא של מזומן, פשוט יש מקומות שהם לא יכולים לפתוח חשבון בנק, אז לכן אנחנו מאפשרים את הדבר הזה.

אפרת רייטן: אוקיי.

אפרת רייטן: בבקשה.

טליה אידלס: פרק ח': תחילה.

טליה אידלס: הוספת תוספות ראשונה ושנייה.

מיכל מרים וולדיגר: רגע, סליחה, את דמי הכיס של חו"ל לא מצמידים לשום מקום?

מיכל מרים וולדיגר: בעוד חמש שנים זה יישאר 500?

מיכל מרים וולדיגר: כאילו, כי דמי כיס של הבנות בארץ כן מוצמד.

יואב ארבל: שם זה מתייחס לעלות המחייה במדינות זרות ולכן היכולת להצמיד למדדים שנוהגים בארצות הברית.

ראובן פינסקי: מעניין מה המדד באוקראינה הבוקר.

מיכל מרים וולדיגר: לא, אבל צריך איזה משהו שיהיה.

דרור גרנית: העדכון של הדבר הזה יצטרך להיעשות אחת לכמה שנים.

דרור גרנית: במידת הצורך אולי נחזור פה עם תיקון למספר הספציפי הזה.

דרור גרנית: אבל היות וזה באמת מדובר על פריסה גלובלית.

אפרת רייטן: כן, כן.

אפרת רייטן: לא, זה בלתי אפשרי לעשות איזה matching point לכולם.

אפרת רייטן: אוקיי.

טליה אידלס: תוספת ראשונה (תקנה 8ב) להלן סיכום של סכומי התעריף החודשי שישלם גוף מפעיל לגוף מוכר בעד הפעלת מתנדב:

טליה אידלס: מתנדב המתגורר בביתו ונושא בעצמו בהוצאות של ארוחה אחת ביום לכל היותר - 1,484 שקלים חדשים.

טליה אידלס: מתנדב המתגורר בדירת שירות ונושא בעצמו בהוצאות של ארוחה אחת ביום לכל היותר - 2,507 שקלים חדשים.

טליה אידלס: מתנדב המתגורר בדירה שמחזיק הגוף המפעיל ונושא בעצמו בהוצאות של ארוחה אחת ביום לכל היותר - 1,424 שקלים חדשים.

טליה אידלס: מתנדב מיוחד, למעט צעיר בסיכון, המתגורר בדירת שירות - 3,183 שקלים חדשים.

טליה אידלס: מתנדב שהוא צעיר בסיכון המתגורר בדירת שירות - 3,207 שקלים חדשים.

שמרית שקד גיטלין: גם את המתנדבים בסיכון הרשות מממנת את התקנים שלהם?

מרדכי אלמליח: כן, את כולם.

מרדכי אלמליח: כל המתנדבים במיוחדים, בעלי המוגבלויות וצעירים בסיכון זה במימון של הרשות.

אפרת רייטן: אוקיי.

אפרת רייטן: וזה, כאמור, הייתה רשימת סיכום של הסכומים.

ראובן פינסקי: אגב, גם התוספת של הבודדים, צריך לומר, התוספת המיוחדת זה תשלומי הרשות.

ראובן פינסקי: בשביל שלא ייווצר מצב שגוף מפעיל יגיד אני לא לוקח בודד, כי הוא עולה לי יותר.

ראובן פינסקי: אז למרות שזה יכול להיות גם תקן פרטי, את ההפרש של העלות של הבדידות הרשות מממנת.

שמרית שקד גיטלין: אבל פה בצעיר בסיכון אתם משלמים מהשקל הראשון?

ראובן פינסקי: כן, הכל, הכל.

ראובן פינסקי: צעירים בסיכון ואוכלוסיות מיוחדות ומגבלה זה אצלנו.

טליה אידלס: תוספת שנייה (תקנה 8ו(א)(6))

טליה אידלס: מוצרי חשמל - מקרר, תנור בישול, כיריים, מיקרוגל, קומקום חשמלי, מזגן.

טליה אידלס: כלי ניקוי - מגב, מטאטא, דלי, סמרטוט ריצפה, מברשת לשירותים, פחי אשפה, מגבות מטבח, נייר טואלט, חומרי ניקוי.

שמרית שקד גיטלין: רק הערה, אני רואה משהו טכני.

שמרית שקד גיטלין: מכיוון שהפננו גם בסעיף אחר לתקנה, אז בסוגריים אחרי המילים - - -

יואב ארבל: 8א(5)(ג)

שמרית שקד גיטלין: ועוד שאלה.

שמרית שקד גיטלין: למה בעצם אין מכונת כביסה?

מרדכי אלמליח: בדרך כלל הבנות יוצאות הביתה ולכן אנחנו לא דורשים מכונות כביסה בדירת שירות, למעט דירות של בודדים, ששם כן אנחנו דורשים.

שמרית שקד גיטלין: אבל הן לא תמיד יוצאות כל שבת.

מרדכי אלמליח: כן, אבל בדרך כלל בדירות שירות מה שהיה נהוג עד היום לא היה מכונות כביסה, ולכן אנחנו לא חייבנו בדירת שירות.

מרדכי אלמליח: רוב הבנות יוצאות ודואגות לעצמן.

מרדכי אלמליח: לכן זה רק ייצר יותר בלגן.

מרדכי אלמליח: בדירות שמחויב לשים שם זה רק בדירות של בודדים.

ראובן פינסקי: בכל מקרה, בחו"ל יש שירותי כביסה.

ראובן פינסקי: גם לבנות בודדות זה בתוך המרכיב של הבדידות.

אפרת רייטן: ופה זה שירותי כביסה לא מכונת כביסה, אבל שירותי כביסה הם נכללים פה באחד התשלומים?

ראובן פינסקי: רק בחו"ל.

אפרת רייטן: ובארץ לא?

ראובן פינסקי: כי הן בדרך כלל יוצאות בשבת הביתה.

אפרת רייטן: כן.

אפרת רייטן: אז כל השבוע בעצם הן אמורות לא לעשות כביסה?

מרדכי אלמליח: גם לחיילים אני לא חושב שיש בבסיס מכונת כביסה.

אפרת רייטן: רגע, אבל א', חיילים הולכים עם מדים ופה אני מניחה שבנות השירות פחות עם מדים.

אפרת רייטן: ותחשבו על זה, אני חושבת שצריך.

קריאה: בשביל זה יש להן תיק גדול.

אפרת רייטן: צריך אולי לתת על זה את הדעת, אולי בפעם הבאה או באיזה שהיא מחשבה.

אפרת רייטן: הנה, אתם, יש פה אנשים מהשטח.

אפרת רייטן: אולי תגידו אתם מהשטח.

ירון לוץ: אנחנו נשמח שיהיה.

אפרת רייטן: אז זו שאלה תיאורטית שעולה כאן או שנתקלתם במקרים?

ירון לוץ: זו שאלה תיאורטית, אבל נתקלנו ברצון.

ירון לוץ: אני לא יודע מה העמיתים שלי חושבים, אבל באגודה אנחנו חושבים זה יכול להיות מאוד מאוד טוב שיהיה איזה משהו ייצוגי למתנדבי השירות הלאומי.

ירון לוץ: כי הם נמצאים בכל המערכות הכי משמעותיות ולא מזהים אותם כמתנדבים בשירות לאומי.

אפרת רייטן: אה, אתם מדברים בכלל על תלבושת.

מיכל מרים וולדיגר: היא דיברה על מכונת כביסה.

ירון לוץ: אני הבנתי.

ירון לוץ: אבל אני אומר, שאלת לגבי המדים, אמרתי שיש כאן, מבחינתי זה משהו משמעותי שיכול להיות, שאני אשמח בהמשך שזה יעלה לחשיבה.

ירון לוץ: לגבי מכונת כביסה, אין צורך, כי רוב רובם של המתנדבים חוזרים כמעט כל שבת הביתה.

ירון לוץ: והם מעדיפים להביא את הכביסה הלוך וחזור.

אפרת רייטן: לכן אמרתי, אני רוצה לפנות לשטח לשמוע אם יש את הצורך הזה או לא.

ירון לוץ: אני רק יכול להגיד שיש דירות מסוימות כמו של גרעינים, שהם נשארים יותר, שם אנחנו על חשבוננו דואגים שתהיה מכונת כביסה כדי לתת להם מענה.

אפרת רייטן: יפה, אוקיי.

אפרת רייטן: קיבלנו תשובה, תודה רבה.

אפרת רייטן: בבקשה.

טליה אידלס: תחילה.

טליה אידלס: על אף האמור בתקנת משנה (א), תחילתן של תקנות 8ה ו-8ו לתקנות העיקריות, כנוסחן בתקנה 2 לתקנות אלה, ביום ה' באלול התשפ"ב (1 בספטמבר 2022).

אפרת רייטן: אז אנחנו מתחילים את התקנות האלה רטרואקטיבית ל-1 בינואר 2022.

אפרת רייטן: ו-ב' על מה אנחנו מדברים?

יואב ארבל: זה חו"ל, כל מה שקשור לחו"ל והנהלים החדשים לגבי חו"ל יתחילו בשנת השירות הבאה.

טליה אידלס: הוראות שעה.

טליה אידלס: בתקופה שמיום התחילה עד יום ז' בטבת התשפ"ג (31 בדצמבר 2022) יראו כאילו -

שמרית שקד גיטלין: רק אני אסביר.

שמרית שקד גיטלין: יש כאן בעצם הגדלה של דמי הכיס שמשולמים למתנדבים על ידי הגופים המפעילים.

שמרית שקד גיטלין: כלומר, הגופים המפעילים נושאים בעלות של הגדלת דמי הכיס ובמקום 540 זה 810.

שמרית שקד גיטלין: מדובר בתחולה רטרואקטיבית לינואר.

שמרית שקד גיטלין: שאלה למשרד המשפטים, אתם אישרתם תחולה רטרואקטיבית?

דרור גרנית: כן.

אפרת רייטן: כן.

אפרת רייטן: יש לנו גב.

אפרת רייטן: אגב, נציבים של מישהו מהגופים המפעילים פה?

אפרת רייטן: לא.

אפרת רייטן: אבל הם יודעים שאנחנו מקיימים את הדיון.

דרור גרנית: רק לעניין ההחלה הרטרואקטיבית, אני אציין שאנחנו היום בכמה?

דרור גרנית: 13 בפברואר, ובעצם התשלום הראשון הוא ביחס לחודש ינואר.

דרור גרנית: זאת אומרת ההחלה הרטרואקטיבית בעצם חלה רק על החודש - - -

אפרת רייטן: התשלום שבפברואר יתקבל.

דרור גרנית: כן, זאת אומרת, שהתקבל בפברואר יהיה על ינואר.

אפרת רייטן: ברור.

דרור גרנית: הדלתא שתיווצר.

אפרת רייטן: בסדר גמור.

דרור גרנית: לכן סברנו שבהינתן האמור, היות וזה ממילא גם הטבה, לא ראינו קושי בהחלה רטרואקטיבית כאשר מדובר בהטבה ושהיא תהיה גם על תקופה מאוד גדורה.

אפרת רייטן: כן.

אפרת רייטן: היא ברורה לנו ולכן גם יכולתם לתת לזה את המענה.

שמרית שקד גיטלין: לא, אז אני אגיד, זו הטבה למי מקבל.

שמרית שקד גיטלין: זה כמובן חיוב בתשלום למי שמחויב בתשלום.

דרור גרנית: בסדר, בנסיבות העניין ובהקשרנו - - -

ראובן פינסקי: צריך לדעת אבל שמתוך כ-18,000 תקנים למעלה מ-15,000 ממומנים ישירות על ידי הממשלה.

ראובן פינסקי: גם אם זה גוף מפעיל, יכול להיות שמשרד החינוך תומך בו, משרד הרווחה תומך בו, אנחנו.

ראובן פינסקי: זאת אומרת, כל המגזר הערבי וכו', משרדי הממשלה מממנים את רוב התקנים.

ראובן פינסקי: אחרים קיבלו הודעה כבר לפני חודש וחצי שזה בדרך.

ראובן פינסקי: ברגע שזה פורסם הוצאנו מכתב לכל הגופים המפעילים.

אפרת רייטן: ולא קיבלתם הסתייגויות, החרגות.

ראובן פינסקי: לא הסתייגויות כמו יהיה לנו קשה.

ראובן פינסקי: אבל בסוף, כשהם מתכננים תקציב שנתי, יש להם מספטמבר עד ינואר הבא לעשות את הנרמול, ככל שהם יצטרכו.

ראובן פינסקי: ושנה הבאה לגייס פחות מתנדבות אם לא תהיה ברירה.

אפרת רייטן: אוקיי.

שמרית שקד גיטלין: אתה יודע להגיד לנו מצד עלה?

ראובן פינסקי: עלה מצד שלווה.

ראובן פינסקי: הוא התקשר אליי.

ראובן פינסקי: הוא כמובן בעד כל ההעלאה והכל, והוא גם בעד שזה יהיה מיידי.

ראובן פינסקי: הוא רק שאל אותי האם יוכלו להוסיף לו במשרד הרווחה, התמיכה שנותנים לו בגין תקנים, האם יוכלו להוסיף לו תקנים בגין ההפרש, כי יש חלק מהתקנים שהוא מממן באופן עצמאי.

שמרית שקד גיטלין: כרגע, כמו שגם הקראנו, ההעלאה מדובר על שנה בלבד.

אפרת רייטן: זה הוראות שעה.

יואב ארבל: כן, גם זה נסביר.

יואב ארבל: ההחלטה של ראש הממשלה ושר האוצר, הן לגבי שכר החיילים והן לגבי דמי הכיס של השירות הלאומי הייתה החלטה שלא במסגרת דיוני התקציב ולכן לפי השיטה של הנומירטור או שאתה מצביע מיד על מקור לקיצוץ של כל הסכום, צה"ל 900 מיליון, אנחנו 55 מיליון.

יואב ארבל: או שמסכמים שזה לשנה ובדיוני התקציב סוגרים את הפער.

יואב ארבל: אני לא חושב שיש לאף אחד כוונה שיחזירו את דמי הכיס של החיילים ושל בנות השירות לאחור, מחד.

יואב ארבל: מאידך, כיוון שכך עובד תקציב המדינה אז אנחנו רשאים לאשר את זה רק לשנה.

יואב ארבל: בכוונתנו להגיע לפה לפני סוף השנה ולהאריך את זה בעוד שנה לפחות.

אפרת רייטן: ולעגן את זה בצורה מסודרת.

אפרת רייטן: אוקיי, תודה.

טליה אידלס: בתקנה 8א(7), במקום "173 שקלים חדשים נאמר "200 שקלים חדשים".

שמרית שקד גיטלין: פה גם אני ארצה להסביר.

שמרית שקד גיטלין: מדובר בעצם מרגע שמשלמים את דמי הכיס התקורה שמקבלים הגופים המוכרים עולה גם כן, כי התקורה שלהם נגזרת מדמי הכיס.

שמרית שקד גיטלין: ולכן למעשה במשך השנה הזאת תהיה תוספת לתקורה שהגופים המפעילים יצטרכו לשלם לגופים המוכרים בסך 21 שקלים.

אפרת רייטן: אוקיי.

טליה אידלס: בתוספת הראשונה -

טליה אידלס: בפרט (2), בטור ב', במקום "1,4848" נאמר "1,781".

טליה אידלס: בפרט (4), בטור ב', במקום "2,507" נאמר "2,804".

טליה אידלס: בפרט (6), בטור ב', במקום "1,424" נאמר "1,721".

שמרית שקד גיטלין: כיוון שהפרט הזה של דמי הכיס משתנה, אז למעשה בתוספת הראשונה כל הסכומים משתנים בהתאם לדמי הכיס המעודכנים.

טליה אידלס: בתקופה שמיום התחילה עד יום ד' באלול התשפ"ב (31 באוגוסט 2022) יראו כאילו -

שמרית שקד גיטלין: רגע, שנייה.

שמרית שקד גיטלין: פה אני אבקש שמוטי או יואב, מי מכם רוצה להסביר?

יואב ארבל: בכמה מילים, יש פה עוד הוראת שעה קטנה שמדברת על שכר הרכזות.

יואב ארבל: אחד השינויים שכן יש בתעריף פה הוא הטבה למתנדבים המיוחדים, שבהם בעצם יהיו יותר רכזות על המתנדבים.

יואב ארבל: זאת אומרת, כל רכזת יהיו לה פחות מתנדבים.

יואב ארבל: זה נמצא בתוך התקנות האלה.

יואב ארבל: אבל מכיוון שאנחנו באמצע שנה ולא יתווספו רכזות עכשיו באמצע שנה, זה יחול רק מה-1 בספטמבר.

יואב ארבל: זו ההוראה הזאת, שבעצם הסכומים יהיו יותר נמוכים עד ה-1 בספטמבר כי בעצם עדיין לא יהיה.

ראובן פינסקי: אני רוצה לומר משהו לגבי ההתנדבות של האוכלוסיות המיוחדות.

ראובן פינסקי: הן בעצם עטופות במעין תכנית טיפולית.

ראובן פינסקי: הרכזת שם היא אשת מקצוע בתחום.

ראובן פינסקי: יש לה תכנית אישית וכו'.

ראובן פינסקי: לא משנים תכנית טיפול באמצע שנת השירות.

ראובן פינסקי: אנחנו ניטיב משמעותית את היכולת שלנו לטפל בצעירים האלה.

ראובן פינסקי: זו בשורה מאוד גדולה 1 ל-20 לדעתי.

ראובן פינסקי: אבל זה לא נכון פשוט להחליף את זה באמצע שנה ולכן אין טעם לשלם על שירות שלא יינתן.

שמרית שקד גיטלין: מה זאת אומרת אשת מקצוע?

שמרית שקד גיטלין: היא עובדת סוציאלית?

ראובן פינסקי: או עובדת סוציאלית, חינוך מיוחד, מהתחום הזה בעיקר.

ראובן פינסקי: רובן עובדות סוציאליות.

טליה אידלס: בתקנה 8א(7), במקום "247 שקלים חדשים" נאמר "254 שקלים חדשים".

טליה אידלס: בפרט (7), בטור ב', במקום "2,224" נאמר "2,306".

טליה אידלס: בפרט (9), בטור ב', במקום "2,248" נאמר "2,330".

טליה אידלס: בתקופה שמיום ה' באלול התשפ"ב (1 בספטמבר 2022) עד יום זק בטבת התשפ"ג (31 בדצמבר 2022) יראו כאילו -

טליה אידלס: בתוספת הראשונה -

טליה אידלס: בפרט (8), בטור ב', במקום "3,183" נאמר "3,480".

טליה אידלס: בפרט (10), בטור ב', במקום "3,207" נאמר "3,504".

שמרית שקד גיטלין: יואב, אתה יכול להסביר רק את התיקון האחרון?

יואב ארבל: רק הסבר לגבי האוכלוסיות המיוחדות.

יואב ארבל: יש לנו שתי תקופות בהוראות השעה, מבחינת התקורה.

יואב ארבל: יש את התקופה של מיום התחילה שזה 1 בינואר עד סוף אוגוסט, שבו דמי הכיס אמנם עולים, אבל שכר הרכזות עדיין לא עלה.

יואב ארבל: לכן זו תקופה אחת.

יואב ארבל: מה-1 בספטמבר עד סוף השנה, דמי הכיס עדיין גבוהים ובעצם שכר הרכזות עולה.

יואב ארבל: לכן זה החילוק שעשינו כאן.

אפרת רייטן: וכל האורחים המכובדים שהגיעו באו לוודא שאנחנו מעבירים את התקנות האלה היום?

אפרת רייטן: לא לתת לנו לצאת מהחדר עד שזה יעבור?

ראובן פינסקי: בהחלט.

ראובן פינסקי: א', הגופים המוכרים בעצם, צריך לזכור, אנחנו יושבים בכנסת ואנחנו הרשות, אנחנו המדינה.

ראובן פינסקי: אבל הם הקימו את השירות הלאומי לפני 50 שנה.

ראובן פינסקי: זה מפעל של המגזר השלישי, הרב צפניה דרורי היה המקים שהקים ראשון את האגודה להתנדבות.

ראובן פינסקי: ועובדים איתנו בשיתוף פעולה מצוין ואני מודה להם על זה והיו משולבים בכל התהליך הזה של קביעת התקנות.

אפרת רייטן: אוקיי, אני חושבת שאפשר להגיע להצבעה.

אפרת רייטן: סיימנו להקריא את התקנות.

דרור גרנית: אם אפשר.

דרור גרנית: ראשית, נציגת משרד הביטחון נמצאת בזום ורצתה להעיר איזו הערה.

דרור גרנית: מי זו?

דרור גרנית: רותם קס ממשרד הביטחון.

אפרת רייטן: בבקשה.

רותם קס: צהריים טובים.

רותם קס: אנחנו רק נבקש להדגיש כי התקנות בענייננו לא נוגעות לזכויות חיילים משוחררים על תקופת השירות בלבד.

רותם קס: וביחס להוספה של ההגדרה של משרת בודד, אז בהתאם לחוק קליטת חיילים משוחררים, על מנת לקבוע מי נחשב חייל משוחרר בודד, רשות השירות הלאומי אזרחי נדרשת לקבוע כללים בנושא, בהסכמת שר הביטחון.

רותם קס: ההגדרה כעת רלוונטית רק לתקופת השירות ולא לתקופה שלאחר סיומה.

רותם קס: ואני רוצה גם לציין, כי בעתיד, לאחר גיבוש כללים בנושא, החלה של ההגדרה של חייל משוחרר בודד על בוגרי השירות הלאומי אזרחי תגרור משמעויות תקציביות והקרן לקליטת חיילים משוחררים תצטרך לקבל בגינן שיפוי לתקציבה.

רותם קס: הנושא רלוונטי בין היתר לתשלום שכר דירה לחיילים משוחררים בודדים.

רותם קס: כאשר כבר היום הסעיף התקציבי מכוחו משולם שכר דירה לבודדים מצוי בגירעון.

רותם קס: ובנוסף, זה רלוונטי גם לתשלום דמי קיום ללומדים במכינות קדם אקדמיות.

רותם קס: ולכן, כמו שאמרתי, ככל שתתווסף אוכלוסייה של בוגרי השירות הלאומי אזרחי בודדים, תידרש תוספת תקציב למטרה זאת.

אפרת רייטן: תודה לך.

אפרת רייטן: אני מניחה שאתם מכירים את הסוגיה הזאת ואני חושבת שצריך למצוא לה פתרון.

ראובן פינסקי: מכירים היטב.

ראובן פינסקי: בהחלט מה שמובא היום זה לגבי להכיר מי בודד.

ראובן פינסקי: בזמנו פנינו לקרן לחיילים משוחררים שיכירו בבודדים ואמרו קודם כל תסדירו מי בודד במהלך השירות ואז נחליט מי משתחרר בודד.

ראובן פינסקי: אנחנו כמובן לפי החוק, נפנה לשר הביטחון, נאמר אלה המתנדבים הבודדים שלנו.

ראובן פינסקי: אגב, ההגדרות שלנו נלקחו מהבודד המובהק של צה"ל.

ראובן פינסקי: זאת אומרת, לא המצאנו איזה הגדרה חדשה ואנחנו מניחים שהדבר הזה ייפתר.

ראובן פינסקי: לגבי הסוגיות התקציביות, זה עניין של משרד הביטחון מול משרד האוצר.

ראובן פינסקי: זה נוגע לכל אחד שאני מגייס הם צריכים לשלם לו בסוף פקדון.

אפרת רייטן: נכון.

אפרת רייטן: אתם מתניעים את התהליך הזה מול השר.

ראובן פינסקי: חד משמעית.

אפרת רייטן: ואז הנלווה לזה, הצעד הבא זה כמובן לתקצב את זה ולהכניס את זה בתוך הגרם.

אפרת רייטן: ושמענו את ההערה שככה הייתה מובלעת, אבל שהיא מדברת על הגירעון שלהם שנמצא ממילא.

אפרת רייטן: אז אולי המסר הזה יעבור, אמנם מהייעוץ המשפטי, אבל המסר הזה הוא חשוב מאוד.

אפרת רייטן: בסוף מדובר כאן בחיילים בודדים ששירותו בצבא ומגיעות להם בדין הטבות וסיוע לאחר השחרור.

אפרת רייטן: ודיברנו כאן הרבה על סולידריות והדדיות וחברה שמסייעת אחד לשני, במיוחד לאלה שתורמים את החיים שלהם, את עצמם, למען הזולת.

אפרת רייטן: אז שווה לשים את הדברים על השולחן.

אפרת רייטן: אפשר להצביע.

אפרת רייטן: יש לך זכות הצבעה?

מיכל מרים וולדיגר: לא.

מיכל מרים וולדיגר: אבל אני מצביעה.

אפרת רייטן: אז אני מעלה להצבעה את הצעת תקנות שירות אזרחי (עקרונות השירות הלאומי וההתנדבות הקהילתית) (תיקון), התשפ"ב-2022.

אפרת רייטן: מי בעד?

אפרת רייטן: פה אחד.

אפרת רייטן: התקנות התקבלו פה אחד.

אפרת רייטן: אני רוצה מאוד להודות לכם.

אפרת רייטן: לא הכרתי את כל מי שהגיע לכאן היום, אבל אני רואה שזה בנפשכם, אחרת לא הייתם טורחים להגיע לכאן ולוודא שהכנסת מעבירה את התקנות.

אפרת רייטן: אני מאחלת לכולכם שתמשיכו לעשות חייל והצלחה.

אפרת רייטן: ותשמרו על הבחורות הצעירות ועל המתנדבים כולם.

אפרת רייטן: שתביאו הרבה כבוד להם באופן אישי, למדינת ישראל, לחברה ולחוסן של כולנו.

אפרת רייטן: תודה רבה.

מיכל מרים וולדיגר: אני גם רוצה להגיד ברשותך באמת תודה לגופים המוכרים.

מיכל מרים וולדיגר: אני מכירה את העבודה שלהם לפני ולפנים.

מיכל מרים וולדיגר: באמת עושים לילות כימים, ימים כלילות, למען עם ישראל, למען מדינת ישראל, למען אזרחי מדינת ישראל.

מיכל מרים וולדיגר: ובאמת, תמיד לא רואים אותם, רואים את בנות השירות.

מיכל מרים וולדיגר: אבל יש מאחורי כל בת שירות, כל בן שירות, כל מתנדב, אנשים יקרים שעושים המון.

מיכל מרים וולדיגר: אז באמת זאת הזדמנות להגיד לכם תודה.

מיכל מרים וולדיגר: וכמובן לרשות, גם ברשות אחד אחד עושים המון.

מיכל מרים וולדיגר: ותודה.

אפרת רייטן: תודה רבה לכם.

אפרת רייטן: אנחנו נועלים את הדיון.